महवा साधारण सभा में हंगामा
पंचायतसमिति सभागार में प्रधान मीरा मीना की अध्यक्षता में आयोजित बैठक हंगामेदार रही। कस्बे में बढ़ती आपराधिक वारदातों, हाइवे पर लूट, फरियादियों के साथ बदसलूकी जैसे मुद्दों पर जनप्रतिनिधियों ने पुलिस के खिलाफ नाराजगी जताई। साथ ही पानी-बिजली-अतिक्रमण सहित अन्य समस्याओं का निस्तारण नहीं किए जाने पर प्रशासनिक अधिकारियों की कार्यशैली पर सवाल उठाए।
बैठक में महवा सरपंच विजयशंकर बोहरा ने श्मशान भूमि के ऊपर से गुजर रही बिजली लाइनों को शिकायतों के बावजूद नहीं हटाने का मुद्दा उठाया जबकि क्षेत्र में गहनोली, टीकरी, पाली, मंडावर, टुडियाना, नौरंगवाड़ा, गढ़हिम्मत सिंह सहित अनेक ग्राम पंचायतों के सरपंच पंचायत समिति सदस्यों ने कहा कि जलदाय विभाग के अधिकारियों की लापरवाही के चलते जगह-जगह एकल बिंदु हैंडपंप खराब होने से लाखों की पेयजल योजनाएं ठप हैं। लोग बूंद-बूंद पानी को तरस रहे हैं। पंचायत समिति सदस्य फूलमण्डा ने आरोप लगाया कि जलदायकर्मी सरकारी सामान को बेचने पर तुले हुए हैं। उन्होंने विभागीय सामान के स्टॉक की सूची जनप्रतिनिधियों को सदन में उपलब्ध कराने की मांग की। जनप्रतिनिधियों ने जलदाय विभाग के अधिकारियों को खरी-खोटी सुनाई। बैठक में पुलिस अधिकारियों के नहीं पहुंचने पर कहा कि क्षेत्र में आपराधिक गतिविधियों में बढ़ोतरी होने के साथ बजरी खनन वाहन चैकिंग के नाम पर पुलिस द्वारा हाइवे पर खुली लूट की जा रही है। फरियाद लेकर थाने पहुंचने वाले लोगों की सुनवाई नहीं की जा रही। दौसा में एसपी द्वारा जांच किए बिना ही पत्रकार को गिरफ्तार कर मीडिया की आवाज को दबाने का प्रयास किया गया। रविवार को फरियाद लेकर पहुंचे कोट के पूर्व सरपंच को जबरन गिरफ्तार कर पुलिस मनमर्जी पर तुली हुई है। अंत में प्रधान मीरा मीना बीडीओ नाहरसिंह ने अधिकारियों को जनप्रतिनिधियों की समस्याओं को गंभीरता से लेकर उनका जल्द निस्तारण कराने के निर्देश दिए। साथ ही जनप्रतिनिधियों को उचित कार्रवाई का भरोसा दिलाया।
कार्रवाईनहीं हुई तो धरना
साधारणसभा की बैठक में सूचना के बावजूद कई विभागों के अधिकारियों के बैठक में नहीं पहुंचने पूर्व की बैठकों में जनप्रतिनिधियों द्वारा बताई गई समस्याओं का अधिकारियों द्वारा निस्तारण नहीं किए जाने पर नाराजगी जताई। उन्होंने चेताया कि सदन में रखी गई समस्याओं का आगामी बैठक तक अधिकारियों द्वारा निस्तारण नहीं किया गया तो वे इसके विरोध में बैठक का बहिष्कार कर धरने पर बैठेंगे।
बैठकमें ये रहे मौजूद
साधारणसभा की बैठक में प्रधान मीरा मीना, बीडीओ नाहरसिंह मीना, विद्युत एईएन कमलेश मीना, जलदाय एईएन, जेईएन पूजा सैनी, सानिवि एईएन जलसिंह मीना, बीसीएमएचओ श्यामलाल मीना, बीईईओ रूपसिंह मीना, पंचायत समिति सदस्य अशोक फूलमंडा , अशोक बैरवा, महवा सरपंच विजयशंकर बोहरा, सरपंच रूपसिंह सैनी, माधो गुर्जर, गणधारी मीना, भागचंद बैरवा, अशोक शर्मा, ब्रिजेश मीना, अशोक शर्मा, द्रोपदी मीना, नरेन्द्रसिंह, खेमी मीना, कालूराम योगी गोपाल मीना, अशोक गगवाना सहित अनेक जनप्रतिनिधि अधिकारी मौजूद थे।
पुलिसके खिलाफ निंदा प्रस्ताव
कस्बेमें बढ़ती आपराधिक वारदातों, हाइवे पर लूट, फरियादियों के साथ बदसलूकी तथा दौसा एसपी द्वारा जांच किए बिना ही पत्रकार की गिरफ्तारी के मामले में नाराज जनप्रतिनिधियों ने पुलिस के खिलाफ निंदा प्रस्ताव लिया।
महवा. साधारणसभा की बैठक में मौजूद जनप्रतिनिधि और अधिकारी।
bho_Deva hin_Deva hin_Deva hin_Deva hin_Deva hne_Deva mai_Deva hin_Deva hin_Deva hin_Deva